Паводле слоў Сяргея Аркадзьевіча, у гаспадарцы вырошчваюць некалькі сартоў бульбы айчыннай і замежнай селекцыі розных тэрмінаў паспявання – “уладар”, “вяснянка”, “янка”, “гала”. Але на палях аддзялення “Кішчына Слабада” найбольшую ўраджайнасць – па 350-380 цэнтнераў з гектара – дае раяніраваны сорт нямецкай селекцыі “гала”, які ўстойлівы да хвароб і шкоднікаў. Да таго ж “гала” мае выдатныя смакавыя якасці, таму не ўзнікае праблем з яе рэалізацыяй. Нядрэнна зарэкамендавалі сябе і такія сарты айчыннай селекцыі, як “вяснянка” і “янка”.